CELEX: 62013TN0251
Language: da
Date: 2013-05-06 00:00:00
Title: Sag T-251/13: Sag anlagt den 6. maj 2013 — Gemeente Nijmegen mod Kommissionen

29.6.2013   
            
            
               DA
            
            
               Den Europæiske Unions Tidende
            
            
               C 189/27
            
         Sag anlagt den 6. maj 2013 — Gemeente Nijmegen mod Kommissionen
   (Sag T-251/13)
   2013/C 189/57
   Processprog: nederlandsk
   
      Parter
   
   
      Sagsøger: Gemeente Nijmegen (Nijmegen, Nederlandene) (ved advokaterne H. Janssen og S. van der Heul)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse K(2013) 1152 endelig af 6. marts 2013 annulleres i det omfang den vedrører den støtte, som Gemeente Nijmegen angiveligt har ydet til NEC.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   I 2003 opførte Gemeente Nijmegen (Nijmegen kommune, herefter »kommunen«) sportskomplekset De Eendracht, som skulle anvendes til flere forskellige formål, ved siden af Goffert-fodboldstadiet i Goffert Park. Såvel Goffert-stadiet som De Eendracht blev udlejet til den professionelle fodboldklub i Nijmegen, NEC. Lejeaftalen vedrørende De Eendracht omfattede bl.a. en ret for NEC til at erhverve De Eendracht.
   I midten af 2009 udarbejdede kommunen et projekt med henblik på omdannelse af en stor del af Goffertpark til sportspark på højt plan og innovationspark (Topsport- en Innovatiepark, herefter »TIP«). Det aftaltes specifikt at integrere bl.a. det eksisterende Goffert Stadion (som skulle udvides) og De Eendracht i TIP.
   I 2008 og 2009 NEC meddelte NEC kommunen, at den ønskede at udøve sin ret til at erhverve De Eendracht fra kommunen. Dette forslag gik imod kommunens planer vedrørende TIP. NEC var villig til at give afkald på sin ret til at erhverve De Eendracht mod betaling. På grundlaf af en uafhængig vurdering blev købsprisen fastsat til 2,22 mio. EUR. Kommunen betalte beløbet til NEC.
   Kommissionen besluttede ved afgørelse af 6. marts 2013 at indlede en procedure i henhold til artikel 108, stk. 2, TEUF, og kommunens køb af retten til at erhverve De Eendracht blev anset for statsstøtte i henhold til artikel 107, stk. 1, TEUF. Kommunen anfægter denne afgørelse.
   Sagsøgeren har til støtte for søgsmålet fremsat tre anbringender.
   
               1)
            
            
               Første anbringende om tilsidesættelse af lighedsprincippet og retssikkerhedsprincippet, idet den anfægtede afgørelse ikke tager hensyn til, at kommunen har anvendt Kommissionens meddelelse om salg af jord (1) ved vurderingen af værdien af retten til at erhverve De Eendracht, og idet afgørelsen ikke giver nogen begrundelse for en sådan manglende hensyntagen.
            
         
               2)
            
            
               Andet anbringende, hvorefter Kommissionen overskred sine beføjelser og begik en retlig fejl, anlagde et ukorrekt skøn og/eller tilsidesatte sin begrundelsespligt, da den fandt, at købet af retten til at erhverve De Eendracht udgjorde statsstøtte i henhold til artikel 107, stk. 1, TEUF, eller at der under alle omstændigheder var det fornødne grundlag for at indlede den formelle procedure i henhold til artikel 108, stk. 1,TEUF.
            
         
               3)
            
            
               Tredje anbringende om en uberettiget forsinkelse med hensyn til indledningen af den formelle procedure og tilsidesættelse af retssikkerhedsprincippet og af formkrav samt urigtig rets anvendelse.
            
         
      (1)  Meddelelse fra Kommissionen om statsstøtteelementer i forbindelse med offentlige myndigheders salg af jord og bygninger (EFT 1997 C 209, s. 3).